पावरकॉम ने वाटर सप्लाई विभाग के कनेक्शन काटे, लोगों ने किया प्रदर्शन
पावरकॉमकी ओर से क्षेत्र की वाटर सप्लाई विभाग के कनेक्शन काटे जाने के विरोध में ग्रामीणों ने कांग्रेसी प्रत्याशी जोगिन्द्र पाल के नेतृत्व में रोष प्रदर्शन किया।
इस मौके पर जोगिन्द्र पाल ने कहा कि पंजाब के विभिन्न विभागों के कनेक्शन काटने के साथ-साथ पावरकॉम की ओर से हलका भोआ की विभिन्न वाटर सप्लाई को दी जा रही बिजली का कनेक्शन काट दिया गया। इसके चलते वाटर सप्लाई पर निर्भर ग्रामीणों को भारी परेशानी का सामना करना पड़ रहा है।
उन्होंने कहा कि घरोटा, बमियाल नरोट जैमल सिंह के स्थानीय निवासियों को भारी परेशानी का सामना करना पड़ रहा है। उन्होंने कहा कि चुनावों से पहले पावरकाम विभाग को बिल चुकता करने संबंधी याद क्यों नहीं आया। विभाग को समझना चाहिए कि जिन गांवों में पीने के पानी का सहारा केवल वाटर सप्लाई ही है, उनको थोड़ी रियायत देकर विभाग के साथ मामला सुलझाना चाहिए ताकि लोगों को किसी तरह की परेशानी हो। उन्होंने कहा कि अगर जल्दी ही वाटर सप्लाई फिर से शुरू नहीं हुई तो लोगों को संघर्ष करना पड़ेगा। इस मौके पर ऋषि पाल, कैप्टन स्वर्ण सिंह, रोमा देवी, अशोक कुमार, मदन लाल, नत्था सिंह, रछपाल सिंह, बैसाखी राम, बलविंदर काला, रक्षपाल विज, विनोद कुमार, बलदेव सिंह पप्पू सैनी मौजूद थे।
एक्सईएन जसविन्द्र पाल का कहना है कि वाटर सप्लाई ने बिल नहीं भरे, इसके चलते कनेक्शन काटे गए हैं।
वाटर सप्लाई का कनेक्शन काटे जाने के विरोध में रोष प्रदर्शन करते ग्रामीण।
hin_Deva hin_Deva hin_Deva hin_Deva hin_Deva hin_Deva